Reno na pażãcë nalezlë zdechłą klacz, a przë ni òseroconą 2-tigòdniową zróbkã. To béł dlô naji szok – òpòwiôdô Aldona. Matkã më scygnãlë ze Stónów specjalno przez wzgląd na ji apartną, szampańską masc. Je òna nawetka ù AQH rzôdkô i cennô. Më rëchòwelë, że zgrzébiã dostanie w spòsobie tã masc i më sã nie zmilëlë. Co wiãcy, to bëła klaczka! Snôżô szampańskô klaczka! I narôz matka leżi zdechłô, a doktór òd zwiérzãt, co przëszedł na môl gôdô: „Zgrzébiã nie przeżëje. Mô zero szansów. Pò 7–8 gòdzënach zgrzébiãta tracą òdruch sësaniégò. Mògã gò òd razu ùspic, skòrno ju tu jem”. Më sã przëzdrzelë na snôżą zdrową klaczkã i ùdbelë, że nie dómë ji zdechnąc. Na szczescé je terô do dostaniô proszkòwé mlékò dlô zgrzébców, jidze dostac nawetka sarã. Jiwer béł w tim, że òna fakticzno zabôcza sësac.